கேள்வி: கொங்குத் தமிழ் - தொனி, அகராதியியல் குறித்து விரிவாக சொல்லுங்கள்.
பதில்: ''என்னுடைய'', ''உன்னுடைய'' என்பதை ''என்ற'', ''உன்ற'' அல்லது ''என்ட, உன்ட'' என்றும், ''என்னடா'' என்பதை ''என்றா'' என்றும் கூறுவார்கள். ''சாப்பிட்டுவிட்டு'', ''குளித்துவிட்டு'' என்பனவற்றை ''சாப்டுபோட்டு, சாப்பிட்டுபுட்டு,'' "தண்ணிவார்த்துகுட்டு”, 'தண்ணிஊத்திக்குட்டு' என்றும் கூறுவார்கள். மரியாதை கொடுத்துப் பேசும் தமிழ் கொங்குத் தமிழ். ''ஏனுங்கோ'', ''சொல்லுங்கோ'', ''வாங்கோ'', ''போங்கோ'' என்று எதிலும் 'ங்கோ' போட்டு மரியாதையாகப் பேசுவார்கள். பெரியவர்களிடம் பேசும் போது 'ங்கோ' என்பதற்கு பதில் 'ங்' போட்டும் பேசுவார்கள். ''சொல்லுங்'', ''வாங்'', ''போங்'', ''சரிங்'', ''இல்லீங்'' என்று 'கோ' வை சொல்லாமல் முழுங்கி விடுவார்கள். வரணும் என்பதை வரோணும் என்பது போல ஓணும் போட்டு பேசுவார்கள். பத்தாயிரம் ரூபாய் என்பதற்கு பத்தாயிரன்றுவா என்பார்கள். வணக்கம், திங்கட்கிழமை என்பதற்கு பெரியவர்கள் நமஸ்காரம், சோமவாரம் என்பார்கள் (மேல் கொங்கு).
கேள்வி: கொங்குத் தமிழ் - ப என்பது என்ன?
பதில்: * பகவதியாயி நோன்பு (பவுதியாயி நோம்பி) - பகவதி அம்மன் திருவிழா * படு - குளம்போன்ற ஆழமில்லாத நீர்நிலை * படி, பறை, சம்பா, ஆலாக்கு - அரிசியளப்பு அளவைகள் * பழமை - பேச்சு (அங்கே என்ன பேச்சு - அங்கே என்ன பழமை) * பன்னாடி - கணவன், * பாலி - குளத்தை விடச் சிறிய நீர்நிலை. * பாச்சை, பாற்றை- கரப்பான் பூச்சி (மலையாள பிரயோகத்தில், பாற்ற - கரப்பான்) * பிரி - பெருகு, கொழு ("பெண்கள் மாசமாக இருக்கும்பொழுது வயிறு பிரியும்") * புண்ணியர்ச்சனை- (< வடமொழி: புண்யாகவசனம்) புதுமனை புகுவிழா *புளுதண்ணி - நீர் ஊற்றி வைத்த பழைய சோறு * புள்ள - (இளம்) பெண் * பிள்ளார்/புள்ளாரு - பிள்ளையார் - புடுச்சு வெச்சா புள்ளாரு (பிடித்து வைத்தால் பிள்ளையார்) * பெருக்கான் - பெருச்சாளி * பொக்கென்று - வருத்தமாக (மிட்டாய் தரேனென்று சொல்லிட்டுத் தராமல் இருந்தால் குழந்தை பொக்கென்று போயிடும்) * பொட்டாட்டம் - அமைதியாக * பொடக்காலி - புழக்கடை * பொடனி, பொடனை - (புடனி, பிடனி, பிடரி) பின்கழுத்து * பொறந்தவன் - உடன் பிறந்த சகோதரர் (தம்பி) * பொறந்தவள் - உடன் பிறந்த சகோதரி (தங்கை) * பொழுதோட - பொழுது சாயும் முன் * பட்டி நோம்பி - மாட்டுப்பொங்கல் * படி -1 லிட்டர் * புறத்தாண்டை/பொறவுக்கு/பொறகால - பின்னால்
கேள்வி: கொங்குத் தமிழ் - ம பற்றி விளக்கவும்.
பதில்: * மச்சான் - அக்காவின் கணவர் * மச்சாண்டார் - கணவனின் அண்ணன் * மசுரு - மயிர் * முதலாளி - பண்ணைக்கு சொந்தக்காரன் * முட்டுவழி - முதலீடு * மெய்யாலும் − மெஞ்ஞாலும் புழப்பு - தொடர்வேலை * மலங்காடு - மலைக்காடு * மசை - மந்தமான * மச நாய் - வெறி நாய் * மசக்கிருக்கன் - முட்டாள் பைத்தியக்காரன் * மசையன் - விவரமற்றவன் * மழைக்காயிதம் - பாலிதீன் காகிதம் * மளார் - விரைவாக, சீக்கிரம் (மளார் என்று தனியாக சொல்லமாட்டார்கள். மளாரென்று வா\போ, மளாரென்று வேலையை முடி என்று அடுத்த சொல்லோடு இணைந்து தான் இச்சொல் வரும்) * முக்கு - வளைவு, * முச்சூடும் - முழுவதும், * மேட்டுக்காடு - வானம் பார்த்த பூமி * மாத்து - விஷேச வீட்டில் உட்கார விரிக்கும் சேலை * மொண்ணை - மழுங்கிய (மொண்ணைக்கத்தி) * மக்கிரி - பெரிய கூடை (6கூடை-1மக்கிரி) * மறுக்கா - மறுமுறை, இன்னொரு முறை * மஞ்சி - நார் (தேங்காய் மஞ்சி - தேங்காய் நார்) * மம்முட்டி - மண்வெட்டி
கேள்வி: கொங்குத் தமிழ் - தெ பற்றி விளக்கவும்.
பதில்: * தெலுவு (தெளிவு) - பனை மற்றும் தென்னை மரத்தில் இருந்து கிடைக்கும் பதனீர் (போதை அற்றது)